ฟาโรห์สนาอิบ

เมนเคาเร สนาอิบ เป็นฟาโรห์แห่งอียิปต์โบราณในช่วงสมัยระหว่างกลางที่สอง ซึ่งเป็นช่วงเปลี่ยนผ่านระหว่างสมัยราชอาณาจักรกลางกับสมัยราชอาณาจักรใหม่ ซึ่งสอดคล้องกับช่วงปลายยุคสำริดตอนกลาง 

หลักฐานทางโบราณคดี

 จารึกหิน ซีจี 20517 
ค้นพบจารึกหินแชิ้นหนึ่งที่อไบดอส (กูม อัซซุลฏอน)ไคโร, พิพธภัณฑ์อียิปต์ ซีจี 20517 ซึ่งอุทิศแด่การบูชาเทพมิน-ฮอรัส-นัคค์ ดยมีอายุสมัยอยู่ในรัชกาลของฟาโรห์สนาอิบ หลักฐานชิ้นดังกล่าวเป็นจารึกหินปูนลงสี ซึ่งได้รับการประเมินว่ามีคุณภาพเชิงช่างที่ "หยาบอย่างยิ่งเป็นพิเศษ" จารึกหินดังกล่าวได้จารึกพระนามประสูติ พระนามครองราชย์ และพระนามฮอรัสของพระองต์ อีกทั้งยังแสดงภาพสลักของพระองค์ที่ทรงสวมมงกุฎเคเพรช และทรงกระทำการสักการะเทพมิน นอกจากนี้ จารึกหินชิ้นนี้ยังถือเป็นหลักฐานที่เก่าแก่ที่สุดเท่าที่ทราบในปัจจุบัน ซึ่งปรากฏภาพการทรงสวมมงกุฎเคเพรช 

ผู้ปกครองอีกพระองค์หนึ่งในช่วงเวลาเดียวกันที่ปรากฏหลักฐานว่าทรงสวมมงกุฎเคเพรช คือ ฟาโรห์เนเฟอร์โฮเทปที่ 3

 ข้อสันนิษฐานทางวิชาการ 
ตามความเห็นของนักไอยคุปต์วิทยา คิม ไรโฮลต์ และดาร์เรล เบเกอร์ ที่ว่าฟาโรห์สนาอิบอาจเป็นฟาโรห์จากราชวงศ์อไบดอส แม้ว่าทั้งสองจะไม่ได้ระบุลำดับรัชสมัยของพระองค์ในราชวงศ์ดังกล่าวอย่างชัดเจนก็ตามBaker, Darrell D.: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, . . (2008) p. 379.Ryholt, K.S.B.: The Political Situation in Egypt during the Second Intermediate Period, c. 1800 – 1550 BC, Carsten Niebuhr Institute Publications, vol. 20. Copenhagen: Museum Tusculanum Press, (1997). ในทางกลับกัน เยือร์เกิน ฟอน เบ็คเคอราธ เห็นว่าฟาโรห์สนาอิบน่าจะเป็นฟาโรห์ผู้ทรงครองราชย์ในช่วงปลายราชวงศ์ที่สิบสามJürgen von Beckerath: Untersuchungen zur politischen Geschichte der Zweiten Zwischenzeit in Ägypten, Glückstadt, (1964).Jürgen von Beckerath: Chronologie des pharaonischen Ägyptens, Münchner Ägyptologische Studien 46. Mainz am Rhein, 1997.Jürgen von Beckerath: Handbuch der ägyptischen Königsnamen, Münchner ägyptologische Studien 49, Mainz 1999.

ในการศึกษาว่าด้วยสมัยระหว่างกลางที่สอง ไรโฮลต์ได้ขยายความแนวคิดซึ่งเดทเลฟ ฟรังเคอ เคยเสนอไว้ก่อนหน้า กล่าวคือ ภายหลังการล่มสลายของราชวงศ์ที่สิบสาม อันเป็นผลจากการที่ชาวฮิกซอสเข้ายึดครองเมมฟิส ได้เกิดอาณาจักรอิสระซึ่งมีศูนย์กลางอยู่ที่อไบดอสในบริเวณอียิปต์กลางขึ้นFranke, Detlef: Zur Chronologie des Mittleren Reiches. Teil II: Die sogenannte Zweite Zwischenzeit Altägyptens, in Orientalia 57 (1988), p. 259. แนวคิดเรื่อง "ราชวงศ์อไบดอส" จึงใช้เรียกกลุ่มผู้ปกครองท้องถิ่นซึ่งครองอำนาจในอียิปต์กลางเป็นระยะเวลาสั้น ๆ ไรโฮลต์ชี้ว่า มีหลักฐานเพียงจารึกหินจากอไบดอสชิ้นเดียวเท่านั้นที่เกี่ยวข้องกับฟาโรห์สนาอิบ ด้วยเหตุนี้ พระองค์จึงอาจจะทรงครองราชย์ในราชวงศ์ดังกล่าว ข้อสรุปดังกล่าวได้รับการสนับสนุนจากเบเกอร์เช่นกัน แต่ฟอน เบ็คเคอราธไม่เห็นด้วย โดยจัดให้ฟาโรห์สนาอิบทรงครองราชย์อยู่ในช่วงปลายราชวงศ์ที่สิบสาม

 อ้างอิง 

หมวดหมู่:ฟาโรห์